કોબ્રા પોસ્ટનું માનીએ તો સીએજીએ સમગ્ર કૌભાંડમાં સરકાર તિજોરીને લગભગ રૂ. ૧ લાખ કરોડનો ચુનો લાગ્યાનું અનુમાન મુકયુ છે કારણ કે આ કૌભાંડ છેલ્લા એક દાયકાથી વધુ સમયથી થઇ રહ્યુ છે. સીએજીનું અનુમાન છે કે, દર વર્ષે ચોખાની મિલોને આ બાય પ્રોડકટથી ૧૦,૦૦૦ કરોડની કમાણી થઇ રહી છે. જેમાં તેઓની પડતર શૂન્ય રહેતી હોય છે. રિપોર્ટમાં જણાવાયું છે કે, સીએજીના આ રિપોર્ટને સંસદના શિયાળુ સત્રમાં મૂકવામાં આવશે. કેન્દ્ર અને રાજય સરકારોની મીલીભગતથી ચોખાની મિલોને બખ્ખા થઇ રહ્યા છે. દેશભરની ચોખાની મિલો તગડી કમાણી કરી રહી છે. તેઓ જે કમાણી કરે છે તે ચોખા જાહેર વિતરણ વ્યવસ્થા હેઠળ લોકોને આપવાના થતા હોય છે.